Diari Oficial de la Generalitat Valenciana


Sumari del DOGV 9886, del 05-07-2024 (2024/6228)

RESOLUCIÓ de 19 de juny de 2024, de la Conselleria d'Hisenda, Economia i Administració Pública, per la qual s'aprova la transferència de crèdit entre projectes d'inversió del capítol VI, del pressupost de gastos, programa pressupostari 141M00, MRR. Mecanisme de recuperació i resiliència en administració de justícia, adscrit a la secció G0107, de la Conselleria de Justícia i Interior, per un import de 52.601,21 euros (expedient 07.002/24).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9886

Data del DOGV
:   05-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6228


Data del document
:   19-06-2024

Organisme emissor
:   Conselleria de Hacienda, Economía y Administración Pública

Tipus de document
:   Resolució

RESOLUCIÓ de 19 de juny de 2024, de la Conselleria d'Hisenda, Economia i Administració Pública, per la qual s'aprova la transferència de crèdit entre projectes d'inversió del capítol VI, del pressupost de gastos, programa pressupostari 141M00, MRR. Mecanisme de recuperació i resiliència en administració de justícia, adscrit a la secció G0107, de la Conselleria de Justícia i Interior, per un import de 52.601,21 euros (expedient 07.002/24). [2024/6228]  
   
  
La Conferència Sectorial de Medi Ambient de 15 de desembre de 2021 ratifica el repartiment territorialitzat de fons del component 4 del Pla de recuperació, transformació i resiliència (PRTR) per a inversions de les comunitats autònomes en matèria de conservació i restauració d'ecosistemes i de la seua biodiversitat.   
En la distribució territorial per comunitats autònomes de les actuacions finançables correspon un import de 4.428.690,00 euros per a la inversió I4, Millora i modernització de la xarxa de detecció d'incendis forestals de la Comunitat Valenciana, que ha de gestionar la Direcció General de Prevenció d'Incendis Forestals de la Generalitat.   
L'esmentada quantitat es correspon amb els imports consignats en el pressupost de la Generalitat actual, centre gestor H23534453UQ0798, programa 141M00, capítol VI, projectes d'inversió FN660 (4.184.910,00 euros) i 0M000 (243.780,00 euros) afectats amb el fons MR22000012.  
Vist que hi ha la necessitat de donar cobertura pressupostària per a fer front a diversos modificats de projectes, actualment en tramitació, de l'expedient d'obres CENGE/2022/07G08/11, amb imputació al projecte d'inversió FN 660, afectat amb el fons MR22000012.  
Així doncs, és necessari incrementar el crèdit del projecte d'inversió FN660 del capítol VI del programa MRR. Mecanisme de recuperació i resiliència en administració de justícia, afectat amb el fons MR22000012, adscrit a la secció G017 mitjançant una transferència de crèdits amb càrrec a crèdits, no afectes a compromisos de gastos, del projecte d'inversió 0M000 del capítol VI del mateix programa i secció i afectats amb el mateix fons, per un import de 52.601,21 €.  
No s'han realitzat modificacions que afecten els crèdits que es proposen modificar; igualment, la present modificació no té incidència en els objectius del programa afectat.   
  
A este efecte i en virtut del que es disposa en els articles 21 i 24 de la Llei 8/2023, de pressupostos de la Generalitat per a l'exercici 2024, i considerant la competència per a resoldre de conformitat amb el que s'establix en la Resolució de 12 de febrer de 2024 (DOGV 9792 de 20 de febrer) de delegació de determinades competències en òrgans d'esta Conselleria d'Hisenda, Economia i Administració Pública, s'adopta la següent resolució:  
  
Primer  
Autoritzar una transferència de crèdit entre projectes d'inversió del capítol VI, del pressupost de gastos, del programa pressupostari 141M00, MRR. Mecanisme de recuperació i resiliència en administració de justícia, adscrit a la secció G017, en els termes següents:   
Disminució  
Aplicació: Q53822709 141M00 62632 OM00000000 FONS MR22000012   
Import: 52.601,21 euros.   
Total: 52.601,21 euros.  
  
Augment:  
Aplicació: M49773172 141M00 60313 FN66000000 FONS MR22000012  
Import: 52.601,21 euros.  
Total: 52.601,21 euros.  
  
València, 19 de juny de 2024. El sotssecretari de la Conselleria d'Hisenda, Economia i Administració Pública: Carlos Pablo Gracia Calandín.